< C fejlesztői környezet kialakítása

C fejlesztői környezet kialakítása Linuxon

Szerző: Sallai András

Copyright © Sallai András, 2014

Licenc: GNU Free Documentation License 1.3

Web: http://szit.hu

Bevezetés

A Linuxok alapértelmezetten tartalmazzák a C fejlesztői környezetet, fordítóval együtt. Ez alól csak a minimalista Linuxok terjesztések kivételek, de azokra is telepíthető. A Debian GNU/Linuxon például alaptelepítés tartalmazza. Természetesen telepítéskor választható teljesen minimális telepítés is, ahol nem kerül fel a fordító.

Fordító

Egy Debian alapú linuxon a C fordító telepítése (ha az nem áll rendelkezésre) a következő utasítás segítségével történik:

apt-get install gcc

Fejlesztői környezet

Konzolon:

apt-get install vim

Grafikus felületen fejlesztőeszközök:

geany

scite

codeblocks

Mindhárom telepítése:

apt-get install scite geany codeblocks

Ha legújabb CodeBlocks fejlesztői környezetet szeretnénk, töltsük le a webhelyéről: CodeBlocks.

Gyors kódszerkesztő a SCite és a Geany. Komplettebb fejlesztőeszköz a CodeBlocks. A CodeBlocks számára szükség van az xterm csomagra, ebben az ablakban futtatja a programokat, de nem telepszik függőségként.